Here is a page extracted from Wikipedia that may contain CSS, HTML, and a lot of unformatted text.

Title: Kražėškē
Content: Kražėškē - kaimālis, besirondūnts terpu Kvėsts i Varduvuos upių per 2,5 km i šiaurs rytus nu Račāliu. Rytėnio pākraštio tek Vardova, šiaurėnio - Kvėst.

1974 m. bōva 21 sodyba, given 26 šeimynas. Unt Varduvuos kronta īr Kražėškiū kapelē, katrūs bova 3-4 kryžē i dabā tebie koplytēl. Koplitēl i kryžius sumeistrāva Laukiniets Kīlme.

Pėitritiūs Kražėškiū kaimalis rubežiounas su Vadagiū pėliakalniu. Maždaug už 1 km. nu tuo pėliakalniaus īr kālva, pavadīnta „Sodybs kālva“. Kāima šiaurinie pusie, kor Vardovuos ōpe dėrb vīngi, īr „Verdous šaltinis“. Tuo šaltėniaus ondou īr bōvis tuoks skāidros i čysts, ka žmuons anū nauduoje kap liekarstvas akīms. Šaltėniaus ondou vės laik borboliava, ligtās vėrtom. Dabā šaltins bevek īr ūžnešts smieliaus.

Šiaurinie kāima dalie īr upielis, pavadīnts Rūdopiu. Tuo upeliaus ondou īr porvėns, unt anuo pavėršiaus īr kāp rudžiū sluoksnis, tudie tēp i pavadynts. Kāima pėitvakariūs īr krūmalē, pavadīnti Deginiem. Onkstiau tėn bōva didelis mėšks, katruo vėins riežis īšdege, tudie krūmā i pavadīnti Deginiem. Vakarū pusie kaimālis rubežiounas su Urbuona bīrže, nes tas mėšks onksčiau priklause bajuorou Urbonavičiou. Iš kāima rytū ein kelālis i Račaliu kaimāli. Tas kelālis vadėnams Karaliens gatve. Istuorėku pasakuojėmo, seniau tėn gyven  tuoks Vasiliauskis, katras sāva žmuon vadėns Karaliene. Tudie kels i pavadynts Karaliens.

Kaimaliaus pavadėnėm kilmie

Pasakuojama, ka i dabartini Kražėškiū kaim bova atbiegosias Krāžiu davatkas i pasislieposes rytinie kaim dalie, Vardovuos opes pakrontie, kor dabā rondas kapelē i koplytēle. Nu tū Krāžiu davātku i kėl kaim Kražėškē pavadėnėms.

Kražėškių kaimaliaus žymesni pavadėnėmā

Dāuba, Liuotekuos mėšks, Pėlėis i Sodybas kalnā, Degėnes.

Nuorodos 

Mažeikiu rajuona gīvenvėitės